CELEX: 32021D0455
Language: sl
Date: 2021-03-15 00:00:00
Title: Izvedbeni sklep Komisije (EU) 2021/455 z dne 15. marca 2021 o spremembi Izvedbenega sklepa (EU) 2019/1326 glede harmoniziranih standardov za elektromagnetno združljivost krmilnih naprav in stikalnih elementov ter multimedijske opreme

16.3.2021   
               
               
                  SL
               
               
                  Uradni list Evropske unije
               
               
                  L 89/17
               
            
         IZVEDBENI SKLEP KOMISIJE (EU) 2021/455
         z dne 15. marca 2021
         o spremembi Izvedbenega sklepa (EU) 2019/1326 glede harmoniziranih standardov za elektromagnetno združljivost krmilnih naprav in stikalnih elementov ter multimedijske opreme
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 13 Direktive 2014/30/EU Evropskega parlamenta in Sveta (2) se za električno opremo, ki je v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije domneva, da je skladna z bistvenimi zahtevami iz Priloge I k navedeni direktivi, ki jih zajemajo navedeni standardi ali njihovi deli.
                  
               
                     (2)
                  
                  
                     Komisija je z Izvedbenim sklepom C(2016) 7641 (3) od Evropskega odbora za standardizacijo (v nadaljnjem besedilu: CEN), Evropskega odbora za elektrotehnično standardizacijo (v nadaljnjem besedilu: CENELEC) in Evropskega inštituta za telekomunikacijske standarde (v nadaljnjem besedilu: ETSI) zahtevala pripravo in revizijo harmoniziranih standardov za elektromagnetno združljivost v podporo Direktivi 2014/30/EU.
                  
               
                     (3)
                  
                  
                     CEN in CENELEC sta na podlagi zahteve iz Izvedbenega sklepa C(2016) 7641 revidirala harmonizirani standard EN 60947-5-2:2007 za krmilne naprave in stikalne elemente, sklic na katerega je objavljen v seriji C Uradnega lista Evropske unije (4). To je privedlo do sprejetja harmoniziranega standarda EN IEC 60947-5-2:2020.
                  
               
                     (4)
                  
                  
                     Komisija je skupaj s CEN in CENELEC ocenila, ali je navedeni harmonizirani standard skladen z zahtevo iz Izvedbenega sklepa C(2016) 7641.
                  
               
                     (5)
                  
                  
                     Harmonizirani standard EN IEC 60947-5-2:2020 izpolnjuje bistvene zahteve, ki naj bi jih zajemal in ki so določene v Direktivi 2014/30/EU. Zato je primerno, da se sklic na navedeni harmonizirani standard objavi v Uradnem listu Evropske unije.
                  
               
                     (6)
                  
                  
                     V Prilogi I k Izvedbenemu sklepu Komisije (EU) 2019/1326 (5) so navedeni sklici na harmonizirane standarde, na podlagi katerih se domneva skladnost z Direktivo 2014/30/EU. Da se zagotovi, da so sklici na harmonizirane standarde, pripravljene v podporo Direktivi 2014/30/EU, navedeni v enem aktu, bi bilo treba sklic na standard EN IEC 60947-5-2:2020 vključiti v navedeno prilogo.
                  
               
                     (7)
                  
                  
                     Zato je treba iz serije C Uradnega lista Evropske unije umakniti sklic na harmonizirani standard EN 60947-5-2:2007 skupaj s sklicem na spremenjeni standard EN 60947-5-2:2007/A1:2012.
                  
               
                     (8)
                  
                  
                     V Prilogi II k Izvedbenemu sklepu (EU) 2019/1326 so navedeni sklici na harmonizirane standarde, pripravljene v podporo Direktivi 2014/30/EU, ki so umaknjeni iz serije C Uradnega lista Evropske unije. Zato je primerno, da se sklic na harmonizirani standard EN 60947-5-2:2007 skupaj s sklicem na spremenjeni standard EN 60947-5-2:2007/A1:2012 vključi v navedeno prilogo.
                  
               
                     (9)
                  
                  
                     CEN in CENELEC sta na podlagi zahteve iz Izvedbenega sklepa C(2016) 7641 spremenila harmonizirani standard EN 55035:2017, sklic na katerega je vključen v Prilogo I k Izvedbenemu sklepu (EU) 2019/1326. To je privedlo do sprejetja spremenjenega standarda EN 55035:2017/A11:2020. Cilj harmoniziranega standarda EN 55035:2017/A11:2020 je nadomestiti naslednje harmonizirane standarde, skupaj z njihovimi morebitnimi spremembami ali popravki: EN 55020:2007, sklic na katerega ni bil objavljen v Uradnem listu Evropske unije; EN 55024:2010, sklic na katerega je objavljen v seriji C Uradnega lista Evropske unije (6) in EN 55103-2:2009, sklic na katerega je z datumom umika 18. novembra 2021 vključen v Prilogo II k Izvedbenemu sklepu (EU) 2019/1326, v kateri so navedeni sklici na harmonizirane standarde, pripravljene v podporo Direktivi 2014/30/EU, ki so umaknjeni iz Uradnega lista Evropske unije.
                  
               
                     (10)
                  
                  
                     Harmonizirani standard EN 55035:2017, kakor je bil spremenjen s standardom EN 55035:2017/A11:2020, je skladen z zahtevo iz Izvedbenega sklepa C(2016) 7641 ter izpolnjuje bistvene zahteve, ki naj bi jih zajemal in ki so določene v Direktivi 2014/30/EU. Zato je primerno v Prilogi I k Izvedbenemu sklepu (EU) 2019/1326 nadomestiti vnos v zvezi s harmoniziranim standardom EN 55035:2017, tako da se sklic na standard EN 55035:2017 vključi skupaj s sklicem na standard EN 55035:2017/A11:2020, v Prilogo II k navedenemu sklepu pa vključiti sklic na harmonizirani standard EN 55024:2010.
                  
               
                     (11)
                  
                  
                     Da bi imeli proizvajalci dovolj časa za pripravo na uporabo harmoniziranega standarda EN IEC 60947-5-2:2020 in za umik sklica na standard EN 55024:2010, je treba odložiti umik sklicev na naslednja harmonizirana standarda, skupaj s sklicem na ustrezni spremenjeni standard: EN 60947-5-2:2007, kakor je bil spremenjen s standardom EN 60947-5-2:2007/A1:2012, in EN 55024:2010.
                  
               
                     (12)
                  
                  
                     Harmonizirani standard EN 55035:2017 je uvedel bistvene spremembe specifikacij iz harmoniziranega standarda EN 55103-2:2009. Zato je CENELEC v harmoniziranem standardu EN 55035:2017 določil dolgo obdobje, v katerem morajo nacionalni organi za standardizacijo nadomestiti nacionalne standarde, ki prenašajo harmonizirani standard EN 55103-2:2009. Ker je treba zasnovo številnih izdelkov, zajetih v harmoniziranem standardu EN 55103-2:2009, kot so zvočni, video, avdiovizualni in razvedrilni aparati, bistveno spremeniti do 18. novembra 2021, glede na to, da harmonizirani standard EN 55103-2:2009 po tem datumu preneha zagotavljati domnevo o skladnosti, več proizvajalcev morda ne bo moglo spoštovati tega roka. Zato je primerno, da se izjemoma odloži datum umika harmoniziranega standarda EN 55103-2:2009. Vnos v zvezi s harmoniziranim standardom EN 55103-2:2009 v Prilogi II k Izvedbenemu sklepu (EU) 2019/1326 bi bilo zato treba ustrezno spremeniti.
                  
               
                     (13)
                  
                  
                     Izvedbeni sklep (EU) 2019/1326 bi bilo zato treba ustrezno spremeniti.
                  
               
                     (14)
                  
                  
                     Skladnost s harmoniziranim standardom zagotavlja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi zato moral začeti veljati na dan objave –
                  
               SPREJELA NASLEDNJI SKLEP:
         
            Člen 1
            Priloga I k Izvedbenemu sklepu (EU) 2019/1326 se spremeni v skladu s Prilogo I k temu sklepu.
         
         
            Člen 2
            Priloga II k Izvedbenemu sklepu (EU) 2019/1326 se spremeni v skladu s Prilogo II k temu sklepu.
         
         
            Člen 3
            Ta sklep začne veljati na dan objave v Uradnem listu Evropske unije.
         
         
            V Bruslju, 15. marca 2021
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 316, 14.11.2012, str. 12.
         
            (2)  Direktiva 2014/30/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z elektromagnetno združljivostjo (UL L 96, 29.3.2014, str. 79).
         
            (3)  Izvedbeni sklep Komisije C(2016) 7641 z dne 30. novembra 2016 o zahtevi za standardizacijo Evropskemu odboru za standardizacijo, Evropskemu odboru za elektrotehnično standardizacijo in Evropskemu inštitutu za telekomunikacijske standarde v zvezi s harmoniziranimi standardi v podporo Direktivi 2014/30/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z elektromagnetno združljivostjo.
         
            (4)  UL C 246, 13.7.2018, str. 1.
         
            (5)  Izvedbeni sklep Komisije (EU) 2019/1326 z dne 5. avgusta 2019 o harmoniziranih standardih za elektromagnetno združljivost, pripravljenih v podporo Direktivi 2014/30/EU Evropskega parlamenta in Sveta (UL L 206, 6.8.2019, str. 27).
         
            (6)  UL C 246, 13.7.2018, str. 1.
      
      
         
            PRILOGA I
            Priloga I k Izvedbenemu sklepu (EU) 2019/1326 se spremeni:
            
                        (1)
                     
                     
                        vnos 2 se nadomesti z naslednjim:
                        
                                    Št.
                                 
                                 
                                    Sklic na standard
                                 
                              
                                    „2.
                                 
                                 
                                    EN 55035:2017
                                    Elektromagnetna združljivost multimedijske opreme – Zahteve za odpornost opreme
                                    EN 55035:2017/A11:2020“
                                 
                              
                  
                        (2)
                     
                     
                        doda se naslednji vnos:
                        
                                    Št.
                                 
                                 
                                    Sklic na standard
                                 
                              
                                    „15.
                                 
                                 
                                    EN IEC 60947-5-2:2020
                                    Nizkonapetostne stikalne in krmilne naprave – 5-2. del: Krmilne naprave in stikalni elementi – stikala za prižiganje iz bližine“
                                 
                              
                  
      
      
         
            PRILOGA II
            Priloga II k Izvedbenemu sklepu (EU) 2019/1326 se spremeni:
            
                        (1)
                     
                     
                        vnos 4 se nadomesti z naslednjim:
                        
                                    Št.
                                 
                                 
                                    Sklic na standard
                                 
                                 
                                    Datum umika
                                 
                              
                                    „4.
                                 
                                 
                                    EN 55103-2:2009
                                    Elektromagnetna združljivost – Standard za družino izdelkov za regulacijo avdio, video, avdiovizualnih in osvetlitvenih zabaviščnih naprav za profesionalno uporabo – 2. del: Odpornost proti motnjam
                                 
                                 
                                    28. julij 2022“
                                 
                              
                  
                        (2)
                     
                     
                        dodajo se naslednji vnosi:
                        
                                    Št.
                                 
                                 
                                    Sklic na standard
                                 
                                 
                                    Datum umika
                                 
                              
                                    „12.
                                 
                                 
                                    EN 55024:2010
                                    Oprema za informacijsko tehnologijo – Karakteristike odpornosti proti motnjam – Mejne vrednosti in merilne metode
                                 
                                 
                                    16. september 2022
                                 
                              
                                    13.
                                 
                                 
                                    EN 60947-5-2:2007
                                    Nizkonapetostne stikalne in krmilne naprave – 5-2. del: Krmilne naprave in stikalni elementi – stikala za prižiganje iz bližine
                                    EN 60947-5-2:2007/A1:2012
                                 
                                 
                                    16. september 2022“